JohanHeinsen/ENO huggingface dataset:
Aalborg Stiftstidende, 1836-09-10
J samme Blad bekjendtgjør Clement Momtoft fra Klitmøller, at han den 26de Aug. maatte friste den tunge Skjæbne, at hans 18 Aar gamle Søn, Willads Christian Clementsen, der foer med Skipper Jacob Thomsen af Thisted, faldt overbord i Liv=Brænding" og druknede, hvorfor han beder dem, der maatte finde hans afsjælede Legeme, at foranstalte det hæderlig begravet for hans Regning.
Aalborg Stiftstidende, 1836-09-10
Horsens Avis anpriser følgende Middel til at bibringe uforbederlige Drankere en vedvarende Afsky for Brændeviin: "Man lader en Aal (Andre have sagt en Snog) løbe sig ihiel i Brændeviin, og deraf giver man Drankeren, afvidende et Par gode Dramme."
Aalborg Stiftstidende, 1836-09-10
Copulerede i Mygind Kirke den 31te August: Sognepræst til Mygind, Krogsbek og Skjørring Menigheder, P. C. Røgind og Jfr. C. K. Langballe af Aarsl. Præsteg. Erklæring.
Aalborg Stiftstidende, 1836-09-10
J Juli=Heftet af Hr. Magister Lindbergs Nordiske Kirketidende findes det Forslag til Forbedring af de mindre Præstekald uden synderlig Byrde for Statskassen, der omtales i den Jydske Stændertidende 1 B. No. 1.17, anført som forfattet af mig. J denne Anledning føler jeg mig forpligtet til at erklære, at jeg ikke har forfattet dette Forslag, men at jeg kun efter Anmodning af Forfatteren, Sognepræsten for Torslev og Svenstrup Menigheder her i Stiftet, Hr. Dreyer, havde tilstillet Hr. Biskop Øllgaand samme til Forelæggelse for Stænderforsamlingen. Ligesom jeg ogsaa ved denne Leilighed finder det passende at erklære, at jeg, angaaende dette i Forslags Jndhold, er i alle Henseender enig med det ærede Medlem af Stænderforsamlingen, hvis Yttringer derom læses i ovenanførte Nummer af Stændertidenden. Aalborg Bispegaard, den 10de September 1836. Togtmann
Aalborg Stiftstidende, 1836-09-10
Reisende. fra Kallundb. t. Aarh.: Capt. Jensen, Fru Majorinde Tersling m. Datter, practiserende Læge Rauchmaul m. Kone; Kbd. Møller og Balle; Pastor Gyberg; Hr. Høeg Guldberg m. Soster; Jfr. Frost; Hr. Hviid. - Fra Kbhvn. t. Aarhuus, Mad. Simonsen, Jfrr. Sørensen og Fogh, Mad. Dinnesen og Datter, Contoirist Fønss; F. W. Fønss; Landmand Bützow; Møllebygger Hansen; Slagtermester Strauchs Træskohandler Ditleysen; Handelsmand Bærentzen; Typograph Bay. - Med Dagvognen t. Aalb. d. 8de Septbr. Fra Aarh.: Lieutn. v. Münnich, Skræddermester Lund. Fra Rand. Komd. Jacoby; Tobakspinder Hansen, Propr. Larsen.
Aalborg Stiftstidende, 1836-09-10
Døde. C. St. Fogtmann, f. Brorson, 83 A., i Jerne Degnebolig i Ribe Stift. (Ovennævnte C. St. Fogtmann, f. Brorson, var Justitsraadinde Cathrine Steenbock Fogtmann, Enke efter Justitsraad og Byfoged Fogtmann i Varde, Udgiveren af den bekjendte Rescriptsamling, og en Datter af Biskop Brorson i Ribe, den berømte Palmedigter. Denne hendes Fade døde allerede i hendes 11te Aar, for 72 Aar siden, og det er en anden Mærkelighed, at hans første literaire Værk allerede udkom for 100 Aar siden, i Aaret 1730.
Aalborg Stiftstidende, 1836-09-10
Hals Skibsliste. Indk. D. 6te Sept. J. Hansen f. Odense m. Frugt. D. 7de: N. Jversen f. Frohvn. m. Raps. P. C. Petersen f. Hel singer m. Spiger. N. C. Schougaard, P. Bruun, og d. 8de: R. Nielsen f. Kbh. m. Stykg. J. Hansen f. Frdhvn. m. Raps T. Aslagsen f. Arend. og T. Guthormsen f. Østerr. m. Træl- Udg. D. 6te : P. C. Lund t. Hobro m. Steenkul.
Aalborg Stiftstidende, 1836-09-10
Aalborg Torvepriser, den 10de Septbr. Oxekjød 3 a 4 s.; Kalvekjød 4 a 5 s.; saltet Flesk 11 a 12 s., fersk Flesk 10 a 11 s.; Herregaardssmør 22 s.; Bøndersmør 18 a 19 s.; pr. Pund. Rug 2 Mk. 12 s.; Kart øfle10 s.; pr. Skpe. Æg 16 a 18 s.; pr. Snees.
Aalborg Stiftstidende, 1836-09-10
Aalborg Kirker. Femtende Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst Krarup, Frue Kirke Hr. Lic. theol., Pastor Hald. - Til Aftensang i Budolphi Kirke Hr. Pastor Boesen; i Frue Kirke Hs. H. Hr. Stiftsprovst Krarup.
Aalborg Stiftstidende, 1836-09-10
Bekjendtgjørelser. At det har behaget Gud i Nat, ved Døden at bortkalde, fra mig og 5 Børn, min elskede Mand, I. C. W. Schramm, Commandeer-Sergeant ved 3die jydske JufReg., bekjendtgjøres herved fraværende Slægt og Venner, af hans dybtsørgende Enke. Aalborg, den 6te September 1836. Christine Sophie Schram, fød Brygge. Det til Forstærknings=Bataillonerne henhørende Mandskab af Aalborg Amts 16de Lægd, Budolphi Sogn, der opholde sig her i Byen, indkaldes herved, - med Undtagelse haf de, som enten have legitimeret sig som Gaard= eller Huus leiere, eller i Rollen have Vedtegning : "Reserved, - til at møde til Mønstring for Landmilice-Sessionen, der for bemeldte Lægd holdes paa Aalborg Raadstue, Onsdagen den 28de September, Morgen Kl. 8. I Udeblivelses-Tilfælde kan de vente at blive mulcterede. De, som for ovenmeldte Session agte at fremlægge Adkomstbreve, have at fremvise disse paa Politikammeret inden næstkommende Løverdag den 17de September. Aalborg Politikammer, den 29de August 1836. Wolfferdt.
Aalborg Stiftstidende, 1836-09-10
Søndagen den 18de September, om Eftermiddagen Kl. 3, paabegyndes en Fugleskydning, hvortil Præmierne blive af circa 200 Rigsbankdalers Værdi. Lodder til samme kunne faaes a 2 Rbd. hos undertegnede Directeurer. Chr. Nielsen. Jelstrup.
Aalborg Stiftstidende, 1836-09-10
Mandagen den 12te Dennes, om Aftenen Kl. 7, tagen den sidste Underviisning i Dands for dette Aar sin Begyndelse, hvilket jeg har den Ære, herved at bekjendtgjøre. Aalborg, den 9de September 1836. Ærbødigst C. F. Behrend.
Aalborg Stiftstidende, 1836-09-10
Sæde=Rug, udmærket god, som nylig er ankommen hertil fra Provstiet, faaes hos Caspar Valeur.
Aalborg Stiftstidende, 1836-09-10
Flere Sorter fiin Frugt, udmærket gode tørrede Kirsebær og Rullegryn udsælges til billig Priis hos Skipper Jens Hansen fra Odense, beliggende i Østeraa. En Kjørepidsk med Messingdup paa Enden er tabt paa Veien enten her fra Aalborg og til Scheelsgaard, eller derfra omkring Kjæret til Thornsted. Finderen af samme bedes behagentlig aflevere den til Adressecontoiret, imod passende, god Findeløn.
Aalborg Stiftstidende, 1836-09-10
Til Michelsdag Flyttetid ere 2de særdeles smukke og beqvemt indrettede Leiligheder at faae til Leie i Stedet paa Hjørnet af Kattesundet. Hver Leilighed bestaaer af 5 gibsede Værelser, foruden Kjøkken, særskilt Loft til Brændsel, samt et fælleds Loft til Tørring. Leien er 30 Rbd. halvaarlig af hver Beboelse. Man behager at henvende sig til N. Warberg.
Aalborg Stiftstidende, 1836-09-10
Friske Citroner faaes hos Caspar Valeur. En Pige, der kan forevise godt Skudsmaal og som paa egen Haand kan paatage sig Madlavning, Vask og Strygning, kan i Kjøbenhavn, som Enepige, erholde en 6 god Condition. Adresse-Contoiret giver den Søgende nærmere Underretning.
Aalborg Stiftstidende, 1836-09-10
For de Herrer Handlende, som maatte attraae Varer, hertil fra Remcastle med Skipper L. Nisted, Slup Maries, bekjendtgjøres, at han i disse Dage er afseilet, dertil fra Amsterdam.
Aalborg Stiftstidende, 1836-09-10
Skedevandsbeitse, Pimpsteen, Sandel, Spiritus, vint, Schjellak, Harpix, Linolie, Politur, Orlean, flere Sorter nye Malervarer, extra godt sort Blæk, Blanksværte, Alle udmærkede gode Varer, faaes billige hos Green. Om Runkelroer og Runkelroesukker, Nr. 1, af J. Wilkens (hermed følger 4 Kobbertavler), 13 Mk. Veiledning til Svinets Behandling som Huusdyr, ved Eric Viborg 2det, med flere Tillæg forøgede, Oplag, udgivet af C. Viborg (med 5 Kobbertavler), 11 Mk. 8 s. Jøden Wolff, en Novelle, 12 Hef.; 1 Rbd. Præsidentens Dattre, Fortælling efter det Svenske, 1 Rbd. Vandringer gjennem Ulykkens Huler; 2 Rbd. Riises Atlas, 27 Mk. Gliemanns Dito; 20 Mk. Faaes hos Rottbøll Sadolin, Boghandler og Bogbinder.
Aalborg Stiftstidende, 1836-09-10
Hos Undertegnede kan bekommes nogle Traver extra godt Skaftehavre. Hørbye, Raadstuetjener.
Aalborg Stiftstidende, 1836-09-10
Et Værelse med Spisekammer er at faae tilleie hos Skipper F. Andreasen ved Frisenborg.
Aalborg Stiftstidende, 1836-09-10
Et paa Knivholdts Gods, 1/2 Miil udenfor Frederikshavns Kjøbstad, anlagt Teglværk med beqvem og overflødig, Leer og Tørv, samt en Brændeovn, der rummer circa 50,000 Muursteen, med fornøden Tørre- og Tørvehuus m.m., ønskes underhaanden bortforpagtet; nærmere Efterretning kan erholdes paa Stiftstidende-Contoiret. Rosborg.
Aalborg Stiftstidende, 1836-09-10
Speilglas i flere Størrelser, Speile, store, i Birketræes Ramme, samt mindre Ditto i alle Størrelser, en Deel Nyrnbergervarer, fine og ord. Knapper, Regnetavler i alle Størrelser, Kaffeqværne, Jernpander og Jerngryder, med og uden Lakering, samt flere Jsenkramvarer, fiint og mid poleret Jagtkrudt, samt Patent=Hagel, m. fl. nye Varer, ere arriverede og sælges til billigst mulige Priser af: A. Hassing.
Aalborg Stiftstidende, 1836-09-10
Præmiepløining. Ved en speciel Gave af Hans Majestæt Kongen, er det kongelige Landhuusholdnings-Selskab sat istand til, i Aar ogsaa at foranstalte Præmiepløininger afholdte i Aalborg, og Hjørring Amter, nemlig paa Sohngaardsholm ved Aalborg den 4de October, og paa Rønnovsholm ved Hjørring den 7de October. For disse Præmiepløininger, der foretages under Bestyrelse af Undertegnede, ere følgende nærmere Bestemmelser vedtagne: 1. Enhver Bonde eller Bondekarl, saavelsom den der driver Bondejord, gives Adgang. 2. Enhver, som vil pløie, maa selv medbringe Heste og Plov, og selv kjøre Hestene under Pløiningen. Kun Plove uden Hjul eller Stylte maa bruges. Det bestemmes ved Lodtrækning, hvilket Stykke Enhver skal pløie, og Pløiningen foretages i grøn Jord. 5. Man indlader sig ikke paa at bedømme Plovene, og mindre godt Arbeide finder ikke Undskyldning i en mindre god Plov.
Aalborg Stiftstidende, 1836-09-10
Det tillades Pløierne at medbringe nogle Stokke, hvorved de paa Ageren kunne afsætte den første Linie, efter hvilken de pløie. Til at bedømme Arbeidet vælges 3de kyndige Bønder, og kun naar disses Mening ikke er eenstemmig, afgjøres Sagen ved Oversyn af dertil valgte Mænd.
Aalborg Stiftstidende, 1836-09-10
Da det er tænkeligt, at To eller flere kunne pløie saa eens godt, at Dommerne forbleve i Uvished om, hvo af dem burde belønnes, saa er der sørget for, at nogle Agre, foruden de, hvorpaa de egentlige Forsøg finde Sted, ere afmaalte, for at saadanne Pløiere kunne herpaa gjøre nye Forsøg, der kunde lede til endelig Bestemmelse. Jo mere Furen nærmer sig Retlinien, jo nøiagtigere Pløiestrimlen er afskaaren, i Brede og Dybde, jo fuldkomnere denne er vendt og eens henlagt, jo bedre ansees Arbeidet og jo større Adkomst giver det til Præmie.
Aalborg Stiftstidende, 1836-09-10
Efterat enhver Pløier har tiltraadt sit Stykke paasætter han, efter givet Signal, Ploven sit Skjære, Langjern og Bøile, til hvilken Ende samme medføres løse, og da pløies den første Omgang; derefter standses med Ploven indtil denne Omgang er bedømt. Hernæst overlades det Pløie ren at pløie 6 Omgange saa tyndt og smaat, som han kan, men naar disse 7 Omgange ere pløiede, foretages den øvrige Pløining paa den øvrige Deel af Stykket, der i det Hele vil udgjøre omtrent 1 Skpr. Land, efter Maal, saaledes, at Pløiestrimlen holder 8 a 9 Tommer i Brede og 4 til 5 Tommer i Dybde. Paa ethvert Sted, hvor idet mindste 20 Concurrenter melde sig, uddeles 10 Præmier, nemlig een paa 35, een paa 30, to paa 20, to paa 15 og fire paa 10 Rbd. Sedler. De som vinde Præmie faae tillige et trykt Beviis for deres udviste Duelighed. Skulde et mindre Antal end 20 Pløiere melde sig, da uddeles ikkun halv saamange Præmier, som der gives Pløiere, ligesom og den Pløier, der eengang, indeværende Aar, har vunden Præmie ved en anden Pløining, ikkun kan concurrere til en Præmie, som er høiere end den, til hvilken han forhen har gjort sig fortjent. Deeltagere i Pløiningen maa derom giøre Anmeldelse enten til Undertegnede Landvæsens-Commissair Birk paa Vadumtorp pr. Aalborg eller Forvalter v. Støcken paa Kokkedahl inden den 30te September. Mødetiden, berørte 4de og 7de October, er berammet til Klokken 10 Formiddag; Enhver som ikke møder til den Tid kan ikke tilstedes nogen Adgang, i Præmiepløiningen.
Aalborg Stiftstidende, 1836-09-10
De af Districtets Beboere, som af det kongelige Landhuusholdningsselskab maatte være overladte Svingplove, opfordres til at indfinde sig med dem ved Pløiningen. Edelsborg, Vadumtorp og Kokkedahl, dem 1ste Septbr. 1836. bindesbøll. Birk. v. Støcken.
Aalborg Stiftstidende, 1836-09-10
en skikkelig Dreng, helst fra Landet, som er confirmeg har Lyst til at lære alle Slags Trækdreiels= og Fod- samt ulden og Tvist=Vævning, kan, enten strax til November, blive antaget i Lære hos Th. Holm, Stærk Eddike til Syltning af Agurker med øvrige dertil hørende Specerier faaes meget billigt hos Green. Ligeledes: Kirsebærviin, godt og billigt. Jfølge kongelig allernaadigst Bevilling, som vil bliver læst for vedkommende Retter, indkaldes herved, med Aar og Dags Varsel, sub poena præclusi & perpetui silentii, Alle og Enhver, som maatte have Noget at fordre i Dødsboet efter Kjøbmand Morten Petersen og Hustrue Maren Thomsdatter her af Byen, til formig, som Skifteforvalter, at anmelde og beviisliggjøre deres Krav.
Aalborg Stiftstidende, 1836-09-10
En Skiftesamling holdes paa Raadstuen her i Byen Fredagen den 30te September næstkommende, Formiddag Kl. 10 Slet. Hjørring, den 5te September 1836. Koefoed.
Aalborg Stiftstidende, 1836-09-10
Løverdagen den 17de Dennes, om Formiddagen Kl. 10, bliver, efter Vedkommendes Reqvisition, ved Toldboden heri Byen, afholdt Auction over circa 180 Tylter forskjellig Drammens Bord og 25 Tylter Ditto Lægter. Hvilket herved bekjendtgjøres. Aalborg, den 6te September 1836. Schmidt.
Aalborg Stiftstidende, 1836-09-10
Bog=Auction vil blive afholdt i næste Maaned. Da Antallet end nu ikke er saa stort kunne Flere faae Bøger solgte ved denne Auction, naar de behagelig desangaaende henvende dem til Undertegnede, som da besørger Trykningen af Cataloget. Aalborg, den 10de September 1836. S. Kiergaard, Leiebibliothekar.
Aalborg Stiftstidende, 1836-09-10
Forpagtnings=Auction. Jfølge Overeenskomst med vedkommende Auctionsdirecteur afholdes offentlig Auction paa Grevskabet Linden, borg Birks Tingsted i Fiellerad, Torsdagen den 29de September næstkommende, om Middagen Kl. 12, over Bortforpagtningen af de i denne Tidende Nr. 114 beskrevne Avlsgaarde, Lovisendahl og Tiendegaard, paa 14 Aar, fra næstkommende 1ste Mai 1837 at regne, efter de Conditioner, som da ville blive fremlagte og forinden, tilligemed en Opmaalings=Beregning over de bortforpagten, de Eiendomme, ere til Eftersyn, i Kjøbenhavn paa den Schimmelmannske Fidel-Commis-Contoir, i Holsten paa Ahrensburg pr. Hamborg, i Jylland hos Hr. Forpagter Kriger paa Gudumlund, samt paa Grevskabets Skriverstue. Lindenborg, den 24de August 1836. Efter Ordre, Kirstein.
Aalborg Stiftstidende, 1836-09-10
Mandagen den 19de Dennes, om Formiddagen Kl. 10, bliver, efter Vedkommendes Reqvisition, paa Lausens Enkes Bopæl i Hjelmerstald, bortsolgt endeel Bohave, bestaaende i Dragkiste, Sengeklæder, Gangklæder, Kjøkkentøi, Baare med Hjul, Slibesteen, Bismer m. m.; hvilket herved bekjendtgjøres. Aalborg, den 2den Septbr. 1836. Schmidt.
Aalborg Stiftstidende, 1836-09-10
Fredagen den 23de September førstkommende, Formiddag Kl. 10, bliver, efter Overeenskomst med vedkommende, Auctionsdirecteur, paa Hovedgaarden Kokkedahl, afholdt soffentlig Auction over endeel hos Fæstere, under bemeldte Kokkedahls Gods, til fyldestgjørelse for resterende kongelige Skatter og Afgifter for Aaret 1835, udpantede Greaturer, nemlig : Heste, Køer, Stude og Faar m. v. Hvilket herved til Liebhaberes Efterretning bekjendtgjøres. Vederhæftige Kjøbere erholde 6 Ugers Credit. Kokkedahl, den 1ste September 1836. v. Støcken.
Aalborg Stiftstidende, 1836-09-10
Ifølge Skifterettens Begjæring afholdes, Torsdagen den 22de September næstkommende, Kl. 9 Formiddag, offentlig Auction over den Stervboet efter afdøde Borger og Brændeviinsbrænder Carl Harboe og Hustru tilhørende Gaard, Matr. Nr. 24, paa denne Byes Østergade, bestaaende af 30 Fag Ege= og Fyrre=Bindingsværk, teglhængt overalt, med tilhørende Brænderi og Brændeviins redskaber, Gaardsrum og Have, samt Jordeiendomme, omtrent 14 Tdr. Land. Naar denne Auction er tilende bortsælges Stervboets Løsøre, bestaaende af: Borde, Stole, Speile, Schatoller, Kister, Skabe, Kakkelovne, Sengesteder, Sengeklæder, Gangklæder, Linned, Dækketøi, Kobber Mæssing, Jern= og Træfang, Glas, Porcellain, noget forarbeidet Sølv, nogle Fade Mjød og Brændeviin, 26 Tdr. Malt, 3 Køer og nogle Gaardsredskaber, m. m. m. Auctionen holdes i Stervbostedet. Hvilket herved bekjendtgjøres til Lysthavendes Underretning. Byfogedcontoiret i Mariager, den 23de August 1836. Claudi.
Aalborg Stiftstidende, 1836-09-10
Auctionsplacat. Jfølge tagen Bestemmelse paa Skiftet efter afgangne Selveier=Huusmand Jørgen Jensen Taabye og ligeledes afgangne Hustru, Ane Cathrine Christensdatter, af Skivum, bliver det bemeldte Afdødes Fælledsbo tilhørende Huus i Skivum By, bestaaende af et Vaaningshuus paa 12 Fag og 8 Fag Udhuus, med tilliggende 2de Kaalhauger og tilhørende Jorder, af ufri Ager og Engs Hartkorn 3 Skpr., og sammes Kirke=Korn og Qvæg-Tiende, samt Boets Ret til Afbenyttelse af en Huusplads og Kaalgaard i Skivum By, stillet til Salg ved Auction, som holdes i Stervbohuset, Fredagen den 14de October førstkommende, Formiddag Kl. 10. Med Eiendommene, der kunne tiltrædes, saasnart Approbation paa det gjørende høieste Bud er meddeelt, følge i Kjøbet den indhostede Avl og Afgrøde samt den indbjergede Jldebrændsel.
Aalborg Stiftstidende, 1836-09-10
Saasnart den faste Eiendom er bortsolgt continueres Auctionen over Boets Ind- og og Udbo, bestaaende af: Senge= og Gangklæder, Borde, Stole, en Jern Bilægger=Kakkelovn, en Kobber Grubekjedel, 2 Køer, nogle Faarcreaturer, noget Kjøkkentøi m. m. Hvilket herved bekjendtgjøres. Lysthavende indbydes. Herredscontoiret i Løgstør, den 5te Septbr. 1836. I Hr. Secretair, Herredsfoged Svanenskjolds Fraværelse. Spliid, constit.
Aalborg Stiftstidende, 1836-09-10
Fredagen den 23de Dennes, om Formiddagen Klokke 10, bliver, paa Raadstuen heri Byen, afholdt Licitation over Leverance af Talg=Lys til forskjellige offentlige Indretninger heri Byen, Hvilket herved bekjendtgjøres. Aalborg, den 1ste Septbr. 1836. Schmidt.
Aalborg Stiftstidende, 1836-09-12
Frankrig. At endnu intet nyt Cabinet er dannet og at Publicum, endnu aldeles ikke veed at nævne de Mænd, af hvilke det rimeligviis vil komme til at bestaae, viser tydeligt nok Vanskeligheden i at bringe et Cabinet tilveie, hvis Anskuelsers stemme overeens med Kongens. Det vilde være at paadrage sig en betænkelig Ansvarlighed, at understøtte Monarken i at lægge Hindringer i Veien for Anerkjendelsen af den seneste spanske Revolution og vel endogsaa efter Omstændighederne at træde fjendtligt op imod den. Et saadant Skridt, vilde, mere end alle hidtil gjorte, stride imod Juli=Revolutionens Aand og især imod det Folkesouverainitetsprincip, hvorpaa den nærværende franske Trone er reist. Rigtignok betegner man nogle Jndivider som nye Medlemmer af Cabinettet, om hvilke det kan formodes, at de kunne ville række Haand til en saadan Fremgangsmaade; rigtignok begynder Hr. Guizots og hans Meningsforvandtes Organer, Journalerne des Debats- og de la pairk, at behandle de senere Begivenheder i Madrid omtrent paa samme Maade, som disse Journaler i Aarene 1822 og 1823 behandlede de den gang stedfindende spanske Regjeringsforhold, da Ministerieforberedede Jnterventionen 1823, men der er en Betænkelighed tilstede nu, som ei fandt Sted dengang, nu vilde en afgjort, om endog kun halv fjendtlig Stemning hos dets franske Cabinet imod den constitutionelle Regjering i Spanien rimeligviis lede til et Brud, idet mindste til en høi Gradaf Spænding med England. - De fleste Journaler om tale Muligheden af, at Guizot og hans Doctrinairer kunde komme til at danne det nye Cabinet, som den største paa litiske Feil, Kongen i Øieblikket kunde begaae. Jmidlertid vil disse Mænds Mangel paa Folkegunst neppe være Kongen nogen tilstrækkelig Grund til at sætte dem tilside. En anden Omstændighed, der synes at hentyde paa, hvilke Anskuelser der endnu have Overvægten hos Kongen, berettes fra Paris under 31te August. Den spanske Gesandt General Allava, har ved en Coureer til Madrid tilsendt den nye Regjering sin Vægring for selv at besværge Constitutionen af 1812 og at tage de i Paris værende spanske Undersaatter i Eed, saaledes som det ved en Depesche fra Ministeren Calatrava var ham paalagt. En lignende Bestemmelse er tagen af det hele Gesandtskabspersonale, og Rimelighed taler da for, at disse Mænd maa have stærk Formodning om, at den constitutionelle Regjering trues af alvorlige 1 Farer. De bære alle endnu den hidtil brugte røde spanske Cocarde, medens andre, i private Forhold levende, Spaniere i Paris strax have erklæret sig for Constitutionen, ved at anlægge den constitutionelle grønne Cocarde.
Aalborg Stiftstidende, 1836-09-12
Tyskland. J det Weimarske indskærpes Forbundsdagens Bestemmelser, af 5te Juli 1832 med Hensyn til politiske Tidsskrifters og andre trykte Værkers Behandling i Forbundstaterne, naar de ere udgivne udenfor disses Grændser. Der tilføies endnu følgende nærmere og meere skærpede Bestemmelser. "Det paalægges enhver Undersaat i Storhertugdømmet, der i Breve maatte erholde Meddelelser af revolutionairt Jndhold, ikke lalene at holde disse hemmelige, men endogsaa at aflevere slige Breve til nærmeste Politiøvrighed, for derved at fralægge sig Mistanke om at han billiger slige Attringer, og saaledes undgaae Lovens Forfølgelser.
Aalborg Stiftstidende, 1836-09-12
Den græske Kong Otto ventedes, under Navnet Greqven af Missolunghi, den 2den Septbr. i Dresden.
Aalborg Stiftstidende, 1836-09-12
Cholera raser endnu, skjøndt med mindre Heftighed, i Lombardiet, hvorden virker forstyrrende paa Handel og Vandel. Fabrikerne, lisær Silkefabrikerne, mangle Arbeidere, da disse af Frygt for Smitte ikke vove at samles i tillukkede Rum. Da man iøvrigt næsten overalt i Jtalien er af den Mening, at Cholera er smitsom, er det aldrig der kommen til slige Optrin, som paa andre Steder, hvor Almuen troede paa Forgiftelser. Derimod haabe Jndvaanerne hist og her at kunne standse Smitten ved Spærring, hvorfor Vicekongen ogsaa har tilbudt de Menigheder, som maatte ønske det, militair Hjælp til dette Øiemed. Jmidlertid ville de vel snart indsee det unyttige i dette System, især da Sygdommen er udbrudt midt i Hertugdommet Modena, trods den Cordon, som Hertugen, paa sine Undersaatters Begjæring havde opstillet paa Grændsen.
Aalborg Stiftstidende, 1836-09-12
J Verona begynder Sygdommen nu at aftage, efterat den i 10 Dage havde hæriet Staden og i et Par Uger daglig bortrevet 30 til 40 Offere. Nu forekommer kun enkelte Dødsfald, men omtrent 2000 Mennesker ere døde af en Befolkning paa 60000 Siæle. Mangt et Liv kunde været sparet, hvis man havde truffet mere hensigtsmæssige Foranstaltninger til dette Ondes Forebyggelse. Ogsaa i Parma raser denne Sygdom, hvorfor Marie Louise har paaskyndet sin Afreise fra Wien og erklæret, at hendes første Besøg ved Hjemkom komsten skal helliges Cholera=Hospitalerne, for at dæmpe Jndvaanernes overordentlige Frygt. En saadan Beslutning er Napoleons Enke værdig! Tyrol er heller ikke sluppen for denne Landeplage, som har viist sig i Flækken Mals og et dertil hørende Sogn, hvor 26 Personer døde den første Dag. Efter Sigende hersker den ogsaa i Prag, men det maa ikke vides, paa Grund af den forestaaende Keiserkronning, I den schweitzerske Stad Chiavenna, hvor denne Plage ogsaa har viist sig, bleve de feige Læger af Gensdarmerne medste Magt slæbte til Patienterne. Ligeledes har den naaet Dalmatien og truer Staden Zara, hvis Erkebiskop har dispenseret Jndvaanerne fra at iagttage Fasten. I Ungarn udbreder den sigst meer og mere, skjøndt ikke med den Heftighed, som i 1831, hvor den paa mange Steder bortrev den femte Deel af Befolkningen. J Pesth, som nu tæller 85,000 Jndvaanere, ere kun 4500 Mennesker døde i en Tid af 4 Maaneder. Man har ellers havt det Særsyn der, at for kort siden paa een Dag døde 11 Personer i et ubetydeligt Huus i en Forstad, medens der i den øvrige Stad neppe forekom 2 eller 3 Dødsfald.
Aalborg Stiftstidende, 1836-09-12
Nyeste Postefterretninger. Frankrig.